
Valsts ieņēmumu dienesta (turpmāk – VID) ar 2024.gada 11.janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par konkursa procedūras ar sarunām “Mobilās kravu kontroles rentgeniekārtas piegāde un uzturēšana”, iepirkuma identifikācijas Nr. FM VID 2024/239/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

Jautājums 	
“  2.pielikuma “Tehniskais piedāvājums” 4.1. prasa “Pretendents nodrošina Iekārtas Uzturēšanu no darbu pieņemšanas – nodošanas un Uzturēšanas uzsākšanas akta abpusējas parakstīšanas dienas līdz paiet 5 (pieci) gadi no Līguma spēkā stāšanās datuma”. 
3.pielikumā “Finanšu piedāvājums” 1.tabulā prasīts norādīt mobilā rentgena aparāta cenu un 2.tabulā sistēmas iekārtu uzturēšana cenu, kopā par 4 gadiem. 
Jautājums: vai tas nozīmē, ka cenā 3.pielikuma “Finanšu piedāvājums” 1.tabulā nav iekļauta sistēmas garantijas apkope un tā attiecas tikai uz sistēmas ražošanu, piegādi, uzstādīšanu un pieņemšanu?.”  

Atbilde
Komisija paskaidro, ka  2.pielikuma “Tehniskais piedāvājums” ir noteikts “Pretendents nodrošina Iekārtas Uzturēšanu no darbu pieņemšanas–nodošanas un  Uzturēšanas 	uzsākšanas akta abpusējas parakstīšanas dienas līdz paiet 5 (pieci) gadi no Līguma spēkā stāšanās datuma. 

Līguma 7.2.2. apakšpunkts nosaka , ka Līguma darbības termiņš ir 5 (pieci) gadi no Līguma spēkā stāšanās dienas. Ņemot vērā to, ka Konkursa 2.pielikuma “Tehniskais piedāvājums ir noteikta prasība , ka  “Iekārtas piegādes un nodošanas ekspluatācijā termiņš ir 14 (četrpadsmit) mēneši no līguma spēkā stāšanās dienas”( prasības izpildi pretendents nodrošina ar termiņu, kādā var tikt piegādāta Iekārta), tad Iekārtas Uzturēšana nevar pārsniegt termiņu 5 (pieci) gadi. Savukārt Konkursa 2.pielikuma “Tehniskais piedāvājums” 3.tabulas 3.1.apakspunktā ir noteikta prasība, ka pretendentam ir jānodrošina garantiju datortehnikai 5 (pieci) gadi no nodošanas -  pieņemšanas akta abpusējas parakstīšanas, kas nozīmē, ka garantijas nodrošināšanas termiņš pārsniegs Līguma darbības termiņu. 
3.pielikuma “Finanšu piedāvājums” 1.tabulā cenā iekļautas visas izmaksas, kas saistītas ar Iekārta piegādi, tajā skaitā programmatūras, datortehnikas un transportlīdzekļa izmaksas, kā arī pasūtītāja darbinieku mācības pirms Iekārtas nodošanas ekspluatācijā
3.pielikuma “Finanšu piedāvājums” 2.tabulā cenā iekļautas visas izmaksas, kas saistītas ar Iekārta uzturēšanu, tajā skaitā programmatūras, datortehnikas un transportlīdzekļa uzturēšanas izmaksas.




